Държавен вестник, бр. 10, 2014 г., стр. 41

БРОЙ  10	
Д Ъ Р Ж А В Е Н  В Е С Т Н И К 	
СТР.  41  
коригирани необходими приходи и/или цени 
за втория или следващите ценови периоди от 
регулаторния период.
(2) Към заявлението по ал. 1 се прилага 
информация в съответствие с указанията на 
комисията по чл. 4, ал. 5.
Чл. 29. В едномесечен срок преди подаване 
в комисията на заявленията за утвърждаване 
на нови цени или за изменение на действащи 
цени топлопреносните предприятия оповес­
тяват в средствата за масово осведомяване 
предложението си за утвърждаване на нови 
цени или за изменение на действащите цени.
Чл. 30. (1) Комисията в срок до два месеца 
след представяне на заявлението за утвържда­
ване и/или изменение на утвърдените цени, 
съответно след отстраняване на констати­
раните нередовности, на закрито заседание 
приема доклад на работната група, назначена 
за проучване на преписката, насрочва дата и 
час за провеждане на открито заседание за 
обсъждане на приетия доклад.
(2) В случаите по чл. 22, ал. 1 комисията 
в срок до 10 дни след представяне на заявле­
нието с предложение за цени в съответствие 
с промяната на цената на природния газ на 
вход на газопреносните мрежи съгласно чл. 32 
от Наредба № 2 от 2013 г. за регулиране на 
цените на природния газ (ДВ, бр. 33 от 2013 г.) 
на закрито заседание приема доклад на съ­
ответните длъжностни лица, насрочва дата 
и час за провеждане на открито заседание за 
обсъждане на приетия доклад.
(3) Комисията оповестява докладите по ал. 1 
и 2, датата и часа за провеждане на открито 
заседание на страницата си в интернет. 
(4) На откритото заседание комисията об­
съжда с енергийните предприятия докладите 
по ал. 1 и 2 и определя срок за представяне 
на становища и писмена обосновка на напра­
вените на откритото заседание възражения в 
срок до 3 дни от датата на провеждането му.
Чл. 31. (1) В срок до 7 дни от датата на 
откритото заседание комисията провежда 
закрито заседание, на което приема проект 
на решение и насрочва дата за обществено 
обсъждане по чл. 14 от Закона за енергетиката.
(2) В случаите по чл. 22, ал. 1 при измене­
ние на цените на природния газ, което води 
до необходимост от изменение на утвърдените 
ценообразуващи елементи, в срок до 5 дни 
от датата на откритото заседание комисията 
провежда закрито заседание, на което приема 
решение, с което изменя цените по чл. 2, т. 1 
и 2 в съответствие с промяната на цената на 
природния газ. 
Чл. 32. (1) За енергийните предприятия, 
спрямо които се прилага методът „норма 
на възвръщаемост на капитала“, проектът 
на решение, съответно решението по чл. 35, 
съдържа:
1. прогнозните и/или изменените необхо­
дими приходи на енергийните предприятия, 
регулаторната база на активите и нормата на 
възвръщаемост на капитала и съответните цени;
2. прогнозните количества топлинна енер­
гия за следващия ценови период.
(2) В случай че извършените анализ и 
оценка на представената информация от 
енергийното предприятие по чл. 24 не дават 
основание за изменение на утвърдените цени, 
комисията приема проект на решение, съот­
ветно решение по чл. 35, с което отказва да 
измени действащите цени. 
Чл. 33. (1) За енергийните предприятия, 
спрямо които се прилагат методите на цено­
во регулиране по чл. 3, ал. 2, т. 2, проектът 
на решение, съответно решението по чл. 35, 
съдържа: 
1. при започване на нов регулаторен период:
а) продължителността на регулаторния пе­
риод и нормата на възвръщаемост на капитала;
б) прогнозните необходими приходи на 
енергийните предприятия за първия ценови 
период или по години за регулаторния период;
в) прогнозните количества топлинна енер­
гия за първия ценови период или по години 
за регулаторния период;
г) цени за първия ценови период;
2. за всеки следващ ценови период в рам­
ките на регулаторния период:
а) стойностите на показателите за корек­
ции в съответствие с изискванията на чл. 22, 
ал. 3 и 4;
б) прогнозните необходими приходи на 
енергийните предприятия за ценовия период 
в съответствие със стойностите по буква „а“; 
в) прогнозните количества топлинна енер­
гия за ценовия период; 
г) цени за ценовия период.
(2) В случай че енергийното предприятие 
не е подало заявление и/или не е представи­
ло информацията по чл. 24, комисията може 
служебно да утвърди коригирани необходими 
приходи и цени за следващия ценови период 
от регулаторния период въз основа на данните, 
с които разполага.
Чл. 34. (1) Провеждането на процедурата 
за обществено обсъждане по чл. 14 от Закона 
за енергетиката започва с оповестяване на 
проекта на решение на интернет страницата 
на комисията.
(2) Комисията обсъжда със заинтересу­
ваните лица по смисъла на чл. 14, ал. 2 от 
Закона за енергетиката проекта на решение 
и определя срок за представяне на становища 
по него не по-кратък от 14 дни.
Чл. 35. (1) След приключване на проце­
дурата за обществено обсъждане на закрито 
заседание комисията приема решение.
(2) По преписки, които представляват 
фактическа и правна сложност, мотивите 
към решенията могат да бъдат приети до 10 
дни от приемането на съответното решение. 
(3) Комисията публикува решенията по 
ал. 1, съответно мотивите по ал. 2, на стра­
ницата си в интернет в срок до 3 дни от 
приемането им.